kardosdrur/scandi-wiki huggingface dataset:
Hårtørrer

En hårtørrer er et elektromekanisk apparat, der blæser varmt luft over vådt hår, så vandet fordamper og tørrer håret. Hårtørrere gør det nemmere at styre formen og stilen på håret ved at accelerere og kontrollere dannelsen af midlertidige hydrogenbindinger på hver enkelt hår. Disse bindinger er stærke, men midlertidige og meget sårbare overfor luftfugtighed, og forsvinder når håret bliver vasket.

Hårtørren blev opfundet i slutningen af 1800-tallet. Den første model blev skabt af Alexander F. "Beau" Godefroy i han salon i Frankrig i 1890. Den håndholdte hårtørrer blev føst lanceret i 1920. Hårtørrere bruges i skønhedsklinikker af professionelle stylister og af private forbrugere i deres hjem.

Referencer

Eksterne henvisninnger 
 

Hårpleje
Husholdningsmaskiner
Record Store Day

Record Store Day er en årlig begivenhed, der har været afholdt siden 2008 en lørdag i april og på hver black friday i november, for at "fejre kulturen ved de uafhængige pladebutikker". Mange musikalbums og singler bliver fremstillet og udgivet specifikt til Record Store Day, med unikke tracklister til hvert land, og de bliver kun distribueret til butikker, der deltager i Record Store Day. Begivenheden begyndte i USA, men der findes i dag internationale kontorer i Storbritannien, Irland, Frankrig, Tyskland, Holland, Italien, Japan, Mexico, Australien og Spanien.

Referencer

Eksterne henvisninger 
 

Helligdage
Musikindustri
Etableret i 2007
Trommemaskine

En trommemaskine er et elektronisk musikinstrument, der kan imitere trommesæt eller andre percussioninstrumenter eller producere unikke lyde. De fleste moderne trommemaskiner gør det muligt for brugeren at programmere egne rytmer. Trommemaskiner kan skabe lyde ved brug af analog elektronik eller ved at afspille forudindspillede samples.

Trommemaskiner har haft en blivende indvirkning på populærmusik. Trommemaskinen Roland TR-808, der blev introduceret i 1980, fik stor indflydelse på udviklingen af dance og hip hop; dens efterfølger TR-909, introduceret i 1983, havde stor indflydelse på techno, house og acid. Den første trommemaskine, der brugte samples fra et rigtigt trommesæt, var Linn LM-1 der blev introduceret i 1980, og den blev brugt af pop- og rockkunstnere som Peter Gabriel, Fleetwood Mac, Prince og Stevie Wonder. I slutningen af 1990'erne begyndte computerprogrammer at overtage trommemaskinens funktion og popularitet.

Percussion
Studiemusiker

En studiemusiker en en musiker, der bliver hyret til at indspille musik eller liveoptrædender. Studiemusikere er normalt ikke permanente medlemmer af et musikalsk ensemble eller band. De arbejder bag kulisserne og er sjældent berømte som solomusikere eller forsangere gør det. Visse studiemusikere er dog velkendte i musikindustrien som the Wrecking Crew og Motowns The Funk Brothers.

Mange studiemusikere specialiserer sig i at spille almindelige og udbredte instrumenter som guitar, klaver, elbas eller trommer. Andre er specialiserede i messingblæsere, træblæsere eller strengeinstrumenter. Mange studiemusikere spiller flere instrumenter, hvilket gør det muligt for dem at dække en bredede vifte af musikgenrer og stile. Eksempler på disse "par" er kontrabas og elbas, akustisk guitar og mandolin, klaver og harmonika samt saxofon og andre træblæsere.

Studiemusikere anvendes, når deres færdigheder og ekspertise skal bruges på kort basis. Typisk benyttes studiemusikere til at indspille studiealbum, under liveoptrædender eller til at indspille musik til reklamer, film, fjernsyn eller teater.

Blandt danske studiemusikere findes bl.a. Bjørn Uglebjerg, Aske Jacoby og Øyvind Ougaard.

Referencer 

Musikere
Stillingsbetegnelser
Mehmet Ozan

Mehmet Ozan (født 12. april 1949) er en dansk musiker, der især spiller på strengeinstrumenter som guitar og saz. Ozan er af tyrkisk afstamning, og han har været del af det rytmiske musikmiljø i Danmark i mange år og var blandt andet i 1970'erne medlem af Bazaar sammen med Peter Bastian, Anders Koppel og Flemming Quist Møller samt i 1980'erne af Istanbul Express med Alex Riel, Jan zum Vohrde og Mads Vinding. Han har medvirket på flere pladeindspilninger, heriblandt Sebastians album Tusind og en nat. Ozan har også skrevet musik til enkelte film.

Referencer

Eksterne henvisninger 
 
 

Guitarister fra Danmark
Tibesti (flertydig)

Tibesti kan henvise til:

 Tibesti – bjergkæde i Sahara
 Tibesti (departement) – departement i Tchad
 Tibesti (region) – tidligere region i Tchad
 Tibesti (gruppe) – musikgruppe fra Tchad
Filyra

Filyra er i den græske mytologi en nymfe, der er mor til kentauren Chiron. Rhea havde en mistanke om Filyras forhold til Kronos, som er Chirons far, så Kronos omskabte sig selv til hest for ikke at blive afsløret. Da Filyra fødte Chiron, var han halvt menneske og halvt hest. Efter fødslen ville Filyra ikke at have noget at gøre med ham og syntes, at han var afskyelig og frastødende. Som straf gjorde guderne Filyra til et lindetræ.

Referencer 

Nymfer
Godfallos

Godfallos er det fjerde studiealbum fra det danske dødsmetal-band Dominus. Det blev udgivet i 2000. Det blev gruppens sidste album inden de gik i opløsning i 2001.

Medvirkende 
 Franz Hellboss - bas
 Brin Andersen - trommer
 Jens Peter Storm - leadguitar
 Michael Poulsen - Vokal, guitar

Numre 
Alle sange er skrevet af Michael Poulsen, på nær "Angelsitter", der er skrevet af Peter Storm.

 "Thine" - 4:31
 "The Act Of Organic Plastic" - 4:05
 "Seed From Beast" - 6:29
 "Manipulated Destiny" - 3:49
 "Call #3" - 3:49
 "Hypercane" - 3:51
 "The Face That Wouldn't Show" - 3:55
 "Antichrist" - 3:20
 "Cabbage" - 4:36
 "To Seek Her Scent" - 4:06
 "Angelsitter" - 3:42

Referencer

Eksterne henvisninger 
 

Album fra 2000
Album fra Danmark
Metalalbum
SnatchBot

SnatchBot software er et gratis cloud-baseret chatbot skabelsesværktøj, der er designet til sociale netværk.

Historie 
SnatchBot, der blev grundlagt i 2015 af Henri Ben Ezra og Avi Ben Ezra, er en af de nye teknologivirksomheder, der stammer fra Herzliya Pituach i Israel.

I juli 2017 sponsorerede SnatchBot Chatbot-topmødet, der blev holdt i Berlin, Tyskland. I december 2017 har over 30 millioner slutbrugere været involveret med chatbots, der er bygget på SnatchBot platformen.

Serviceydelser 
SnatchBot hjælper brugere med at bygge bots til Facebook Messenger, Skype, Slack, SMS, Twitter og andre sociale netværksplatforme. SnatchBot tilbyder også gratis Natural Language Processing modeller. Sammen med virksomhedens machine learning værktøjer, tillader denne platform skabelsen af chatbots, der kan analysere brugerens intentioner.

Se også 
 Chatbot

Referencer 

Chatbots
Sociale netværkstjenester
Bifrost (album fra 1976)

Bifrost er debutalbummet fra den danske gruppe af samme navn, udgivet 1976 på CBS Records.

Numre 
Albummet indeholder følgende numre:

Medvirkende 
På albummet medvirkede følgende:
Gruppens medlemmer
 Tom Lundén: sang, piano, el-klaver, hammondorgel, synthesizer, harmonika
 Ida Klemann: sang, fløjte
 Annapurna: sang
 Finn Jensen: sang, akustisk og el-guitar, fløjte, percussion
 Torben Andersen: harmonika, hammondorgel, klaver, synthesizer
 Asger Skjold-Rasmussen: bas, synthesizer
 Mogens Fischer: trommer, percussion

Øvrige medvirkende
 Mikael Miller: tamburin (på "Faldet"), mandolin og kor (på "Lisom blade")
 Leif Roden: producer, klokkespil (på "Osse jeg")
 Jesper Nehammer: tenorsaxofon (på "Hovedvejskapring" og "Spejlstorm")
 Anders Gårdmand: tenor- og barytonsaxofon (på "Hovedvejskapring")
 Jens Haack: tenorsaxofon og trompet (på "Hovedvejskapring")

Referencer 

Bifrost-album
Album fra 1976
Helgi Daner

Helgi Daner er en historisk inspireret roman fra 2014, skrevet af Josefine Ottesen. Romanen er en gendigtning af fortællingen om Holger Danske og er både blevet beskrevet som et helte-epos og mindende om om et computerspil i high speed. Helgi Daner fik gode anmeldelser, ved sin udgivelse.
Romanen er udgivet på Josefine Ottesens eget forlag og i forbindelse med udgivelsen lanceret som "familieroman" med en lang række medfølgende aktiviteter både analogt og digitalt, rettet mod hele familien.

Handling 

Handlingen er placeret omkring år 800. Danermarkens konge, Gøtrik, forelsker sig i alfekvinden Svanhild. Selvom hun ved, at det vil koste hende livet, føder hun kongen en arving, Helgi, men Gøtriks onde mor, Jofrid, forlanger den nyfødte dræbt, som det troldepak han er efter hendes mening. Kongens fosterbror Eskil tager dog drengen til sig og opdrager ham som sin egen. Under en julekomsammen fortæller Eskil kongen sandheden, og Helgi bliver nu officielt udnævnt som den rigtige arving til kongetronen.

Helgi skal nu blive ved Gøtriks hof, men selvom han er kongens retmæssige søn, bliver tiden ikke let for ham. Jofrid især, men også den magtfulde Hvideslægt, er konstant ude efter drengen, og endnu værre bliver det, da Helgi bliver givet til den magtfulde frankerkonge, Karlmagne, som gidsel og pant for fremtidige skatter. Helgi føres til frankernes hovedstad, Akka (det nuværende Achen), hvor han bliver opfostret sammen med fyrst Aymons (Karlmagnes skatmester) egne børn, og med årene udvikler Helgi sig til både at blive en dygtig og også lærd kriger. Helgi skal komme til at udmærke sig som kriger under Karlmagne, men begivenheder hjemme i Danermarken tvinger ham til at vende hjem og følge sin skæbne.

Opbygning og musik 
Helgi Daner er bygget op i 4 dele, der hver indledes af en sang i folkevisetradition. Teksterne er af Josefine Ottesen og musikken er komponeret af Jan Schønemann.
De fire dele hedder Nornens tråd, Sværdets sang, En stjerne i mørkets mulm og Smykket med hæder.
Kapiteloverskrifterne i bogen er samtidig den første linje i hvert af versene.

Projektsamarbejde 
Helgi Daner efter udgivelsen brugt af Folkekirkens Skoletjeneste til tværfaglige undervisningsforløb i kristendomskundskab, dansk og historie og bruges stadig i den sammenhæng. Til dette projektsamarbejde er bogen også udgivet i en forkortet udgave.

Udgaver 
Der findes følgende udgaver af Helgi Daner:
 Helgi Daner, standardudgave, Josefine Ottesen Forlag 2014
 Helgi Daner, særudgave, Josefine Ottesen Forlag 2014 - inkl. aktivitetshæfte og 26 karakterkort
 Helgi Daner, lydbog, Josefine Ottesen Forlag 2014
 Helgi Daner, forkortet udgave til skolebrug, Josefine Ottesen Forlag 2016
 Helgi Daner, forkortet lydbog til skolebrug, Josefine Ottesen Forlag 2016

Referencer

Eksterne links 
 Landsnetværket af folkekirkelige skoletjenester og skole-kirke samarbejders Helgi Daner-hjemmeside
 Josefine Ottesens hjemmeside, med meget information og videoer om Helgi Daner

Bøger af Josefine Ottesen
Romanserier
Litteratur i 2014
Frances H. Arnold

Frances H. Arnold (født 25. juli 1956) er en amerikansk kemiingeniør, biologisk ingeniør og biokemiker. Hun modtog nobelprisen i kemi i 2018 for sin arbejde med styret evolution til at skabe enzymer.

Referencer 

Nobelprismodtagere fra USA
Nobelprismodtagere i kemi
Biokemikere fra USA
Ingeniører fra USA
Amerikanere i 1900-tallet
Amerikanere i 2000-tallet
Gregory P. Winter

Sir Gregory Paul Winter CBE FRS FMedSci (født 14. april 1951) er en britisk biokemiker, der er bedst kendt for sin forskning i terapeutisk brug af monoklonale antistoffer. Han opfandt teknikker til både humaniseret (1986) og senere fuldt humaniseret phage display, antistoffer til terapeutisk brug. Tidligere blev antistof udvundet fra mus, hvilket gjorde det vanskeligt at bruge terapeutisk, da det menneskelige immunsystem angreb antistoffet fra mus. I 2018 modtog han nobelprisen i kemi sammen med George Smith og Frances Arnold.

Referencer 

Nobelprismodtagere fra Storbritannien
Nobelprismodtagere i kemi
Biokemikere
George P. Smith

George Pieczenik Smith (født 10. marts 1941) er en amerikansk kemiker. Han er Curators’ Distinguished Professor Emeritus of Biological Sciences på University of Missouri-Columbia. I 2018 modtog han nobelprisen i kemi sammen med Gregory P. Winter og Frances Arnold for sit arbejde med phage display.

Referencer 

Nobelprismodtagere fra USA
Nobelprismodtagere i kemi
Kemikere fra USA
Phage display

Phage display er en biokemisk laboratorieteknik til undersøgelse af protein–protein, protein–peptid, og protein–DNA interaktioner, hvor der bruges fager (kort for bakteriofager, dvs. virus, der inficerer bakterier) til at forbinde et protein med den genetiske information, der koder for det. Ved genteknologi indsættes et gen, der koder for proteinet af interesse, i en fags genom, således at proteinet udtrykkes på overfladen af fagen. Se en skematisk illustration af teknikken her.

Fagen udviser nu en sammenhæng mellem genotype og fænotype og kan isoleres ved hjælp af proteinets bindingsspecificitet. Den isolerede fag er derefter udgangspunkt for isolering og anvendelse af genet for proteinet af interesse: monoklonale antistoffer, enzymer osv.

Nobelprisen i kemi for 2018 gik til Georg H. Smith og Gregory P. Winter for deres arbejde med udvikling og anvendelsen af phage display.

Henvisninger 

Vira
Biokemi
Arthur Ashkin

Arthur Ashkin (født 2. september 1922, død 21. september 2020) var en amerikansk fysiker, der arbejdede for Bell Laboratories og Lucent Technologies. Ashkin er af mange betragtet som faderen til forskningsfeltet optiske pincetter,
for hvilket han modtog nobelprisen i fysik i 2018. Han bor i Rumson, New Jersey.

Referencer 

Nobelprismodtagere fra USA
Nobelprismodtagere i fysik
Fysikere fra USA
Gérard Mourou

Gérard Albert Mourou (født 22. juni 1944) er en fransk fysiker og pioner inden for feltet elektroteknik og lasere. Han modtog nobelprisen i fysik i 2018 sammen med Donna Strickland og Arthur Ashkin - Mourou og Strickland var med til at opfinde en teknik kaldet chirped pulse amplification, eller CPA, som senere er blevet brugt til at skabe ultrakorte laserpulser af ekstremt høj intensitet. I 1994 opdagede Mourou og hans forskningsgruppe fra University of Michigan, at balancen mellem selvfokuserende refraktion (se Kerr-effekt) og selvdæmpende diffraktion ved ionisering og rarefraktion i en laserstråle med intensitet i terawatt i atmosfæren skaber "filamenter", som fungerer som bølgeledere for strålen, hvilket forhindrer divergens.

Referencer 

Nobelprismodtagere fra Frankrig
Nobelprismodtagere i fysik
Fysikere fra Frankrig
Donna Strickland

Donna Theo Strickland (født 27. maj 1959) er en canadisk optisk fysiker og lektor i fysik og astronomi på University of Waterloo. Hun har særligt forsket i pulslasere og modtog nobelprisen i fysik i 2018 sammen med Gérard Mourou og Arthur Ashkin for sit pionerarbejde inden for dette felt.

Referencer 

Nobelprismodtagere fra Canada
Nobelprismodtagere i fysik
Fysikere fra Canada
Cancer immunterapi

Cancer immunterapi (nogle gange kaldet immuno-oncologi) er en kunstig stimulering af immunsystemet til behandling af cancer. Det er anvendelse af grundforskning af cancerimmunologi og det voksende underspeciale onkologi. Metoden udnytter at kræftceller ofte har molekyler på deres overflade, der kan blive opdaget af immunforsvaret, kendt som tumorantigener; de er ofte proteiner eller andre makromolekyler (eksempelvis kulhydrater).

Immunterapi kan blive kategoriseret som som aktiv, passiv eller hybrid (aktiv og passiv). Aktiv immunterapi styrer immunsystemet til at angribe tumorceller med målrettede tumor-antigener. Passiv immunterapi forbedrer eksisterende anti-tumorreaktioner og inkluderer monoklonale antistoffer, lymfocyter og cytokin.

I 2018 modtog James P. Allison og Tasuku Honjo nobelprisen i fysiologi eller medicin for deres forskning i dette felt.

Se også 

 immun-checkpoint

Henvisninger 

Immunforsvar
Kræftbehandling
James P. Allison

James Patrick Allison (født 7. august 1948) er en amerikansk immunolog og professor i immunologi og formand og direktør for immunoterapi-afdelingen på M. D. Anderson Cancer Center på University of Texas. I 2018 modtog han nobelprisen i fysiologi eller medicin sammen med Tasuku Honjo for deres forskning i cancer immunterapi, specielt relationen mellem immun-checkpoints og cancer.

Referencer 

Nobelprismodtagere fra USA
Nobelprismodtagere i medicin
Tasuku Honjo

er en japansk immunolog. Han modtog nobelprisen i fysiologi eller medicin sammen med James P. Allison for sin forskning i cancer immunterapi. Tidligere havde de modtaget Tang Prize i bioteknologi for samme arbejde.

Referencer 

Nobelprismodtagere fra Japan
Nobelprismodtagere i medicin
Deontay Wilder vs. Tyson Fury

Deontay Wilder vs. Tyson Fury var en professionel boksekamp, der fandt sted den 1. december 2018 i Staples Center i Los Angeles. Den forsvarende WBC-sværvægtmester Deontay Wilder mødte udfordreren og tidligere WBA (Super), WBO, IBF, IBO og The Ring-sværvægtsmester, Tyson Fury. Kampen endte uafgjort; en dommer tildelte den forsvarende mester Wilder sjeren med 115-111, en dommer gav Fury sejren med 114-112 og den tredje dommer scorede kampen uafgjort 113-113. Wilder beholdt sålede titlen. 

Wilder havde forinden 40 sejre i 40 kampe og Fury 27 sejre i 27 kampe. Fury var i gulvet i 9. og 12. omgang af kampen. 

Kampen blev bokset i Staples Center i Los Angeles foran 17.698 tilskuere.

Optakt 
Den 27. september, 2018 blev kampen endelig officielt annonceret til at finde sted den 1. december, hvor valget af arena var Staples Center i Los Angeles, til fordel for arenaer i Las Vegas og New York. En tre-bys press tour blev også annonceret med London, New York og Los Angeles der skulle besøges i løbet af tre dage, hvilket begyndte den 1. oktober og sluttede den 3. oktober.

Udsendelse 
Kampen vistes live på Showtime pay-per-view i USA og på BT Sport box office i Storbritannien, hvilket gjorde det den første sværvægtskamp der både blev pay-per-view i USA og Storbritannien siden Lennox Lewis boksede mod Mike Tyson i 2002.

Referencer 

Boksekampe
Boksning i 2018
Skåla

Skåla er et fjeld ved Loen i Stryn kommune, Vestland fylke i Norge. Skåla ligger 1.843 meter over havet, mens den nærliggende Stryneskåla er 1.848 moh. Skålas top ligger kun 6,4 kilometer fra fjorden.

På toppen står Skålatårnet (Kloumanstårnet), et tårn muret i sten med 22 sengepladser, som blev opført i 1891 af doktor Hans Henrik Gerhard Klouman. En udbredt myte hævder at tårnet var ment at være et tiltag mod tuberkulose. Der er uenighed mellem mundtlige genfortællinger og skriftlige kilder om dette.  

Hvert år afholdes fjeldløbet Skåla 1848 meter rett opp. Det går fra dalbunden og op og er på 1.823 højdemeter. Bakkene fra Tjugen til Skålatårnet er Norges lengste sammenhengende motbakke.

Kloumanstårnet 
Dr. Klouman var ifølge myten af den opfattelse at den tynde luft ville gøre folk friske og de kunne opholde sig i Kloumanstårnet. Frisk højfjeldsluft skulle angivelig være helsebringende for tuberkulosen som var en stor folkesygdom i slutningen af 1800-tallet. Det hævdes  at det var  argumentet doktor Hans Henrik Gerhard Klouman i Innvik brugte  da han skabte interesse for å få bygget et tårn på Skåla, 1848 moh. Samtidig så man at dette kunne være interessant for et øgende antal turister. De to hoteller i Loen støttede med 100 kr hver og i alt blev der indsamlet 1100 kr. Det blev bestemt at der skulle laves en en-meter bred ridevej op, sånn at folk kunne fragtes på hesteryg. Grundejerne afstod fri grund og fik som kompensation eneret til transporten. Tårnet har over metertykke vægge og er på to etager. I anden etage er det tre køjer over hinanden, i en halvcirkel, med plads til i alt syv i hver seng. Tårnet bliver drevet som selvbetjent turistforeningshytte af Bergen Turlag.

Litteratur 

Opptur – 267 fotturar i Sogn og Fjordane av Anne Rudsengen

Kilder og henvisninger 

 Bergen Turlag om Skålatårnet

Stryn
Bjerge i Vestland
Nina Ansaroff

Nina Ann Ansaroff (født 3 december 1985 i Weston i USA), er en amerikansk MMA-uddøver som siden 2014 har konkurreret i organisationen Ultimate Fighting Championship (UFC).

Referencer

Eksterne henvisninger 
 

MMA-udøvere fra USA
Corey Anderson

Corey Anderson er en amerikansk MMA-udøver, der i øjeblikket konkurrerer i Ultimate Fighting Championship i letsvætvægt-klassen. Han var let sværvægtvinder af The Ultimative Fighter: Team Edgar vs Team Penn. Anderson er i øjeblikket rangeret som #6 på UFC letsværvægt-ranglisten.

Tidlige liv 
Han er uddannet fra Hononegah Ef High School, hvor han konkurrerede i brydning.

Ultimate Fighting Championship 
Anderson mødte Glover Teixeira den juli 22, 2018 ved UFC Fight Night 134, hvor han udskiftede en skadet Ilir Latifi Han vandt kampen via enstemmig afgørelse.

Anderson er planlagt til at møde Ilir Latifi den 29. december, 2018 ved UFC 232.

Mesterskaber og resultater 

 Ultimate Fighting Championship
 Den Ultimative Fighter 19 Vinder af turneringen
 Fight of the Night (1 gang)
 MMAJunkie.com
 2015 April Fight of the Month vs. Gian Villante

Referencer

Eksterne henvisninger 

 Corey Anderson – UFC.com
 Corey Anderson – Sherdog.com

MMA-udøvere fra USA
Sarah Blackwood

Sarah Nicole Blackwood (født 15. oktober 1980 i Burlington, Ontario), også kendt som Sarah Sin, er en canadisk singer-songwriter. Hun er mest kendt for sin medvirken i indierockbandet Walk off the Earth.

Karriere 
Blackwood blev født i den canadisk provins Ontario i byen Burlington. Da hun var 27 optrådte hun første gang med psychobilly-bandet The Creepshow, hvor hun erstattede sin søster, Jennifer Blackwood, der var gravid på dette tidspunkt. Det var meningen at Jennifer skulle vende tilbage til bandet, men det gjorde hun ikke, og Sarah blev derfor fuldgyldigt medlem. I 2008 udgav hun sit debutalbum som solokunstner Way Back Home, og det første album med The Creepshow kaldet Run For Your Life. I 2010 udkom hendes soloalbum Wasting Time og samme år udkomet They All Fall Down med The Creepshow. Hun forlod bandet i 2012, og blev efterfølgende internationalt kendt ,da hun i en video på YouTube med Walk Off The Earth spillede en coverversion af Somebody That I Used to Know som oprindeligt var med den australske sanger Gotye. I 2013 udkom albummet R.E.V.O. med Walk Off The Earth med Blackwood ombord. Bandet havde eksisteret siden 2006 og fik kontrakt med Columbia Records i 2011.

I 2013 sang Blackwood duet med Michael Poulsen på sangen "Lonesome Rider" med det danske heavy metalband Volbeat på deres femte studiealbum Outlaw Gentlemen & Shady Ladies. Poulsen udtalte til Ultimate-Guitar.com: "She's formerly known as the frontperson in Creepshow, which is a Canadian rockabilly band, and now she's in a band called Walk Off The Earth. We knew her from back when we wanted to bring Creepshow on tour."

Privatliv 
Blackwood er i et forhold med Gianni "Luminati" Nicassio fra Walk Off The Earth. Sammen har de tre sønner.

Diskografi 
som solokunstner
 2008: Way Back Home
 2011: Album "Live at CTO" med Daniel Flamm
 2010: Wasting Time
 2012: Wait It Out (EP)

med The Creepshow
 2008: Run for Your Life
 2010: They All Fall Down

med Walk Off The Earth
 2012: Vol. 1
 2012: Vol. 2
 2013: R.E.V.O.
 2015: Sing It All Away
 2017: Fire In My Soul

Gæsteoptræden
 2013: "Lonesome Rider" (med Volbeat på deres album Outlaw Gentlemen & Shady Ladies)

Referencer

Eksterne henvisninger 

 Sarah Blackwood at Myspace
 

Sangere fra Canada